Bekymrede borgere i Aalborg øst så lørdag formiddag personer løbe rundt med pistoler og det fik dem til at kontakte politiet. Fire patruljebiler og betjente med både skudsikre veste og våben rykkede hurtigt ud til stedet. - Men da vi kom frem, mødte vi nogle udenlandske studerende, der var ved at lave en filmoptagelse, siger vagtchef hos Nordjyllands Politi, Michael Elkjær. Det var legetøjspistoler, og de studerende var altså ganske ufarlige. - De studerende undskydte mange gange og fik sig noget af en forskærkkelse, da politiet mødte op. På mandag kontakter vi Aalborg Universitet for at påpege, at politiet altså skal kontaktes på forhånd, når der laves sådanne optagelser, forklarer vagtchef Michael Elkjær.

Opsummering:
Nordjyllands Politi rykkede ud i fire biler og med skudsikre veste, da borgere havde set flere personer løbe rundt med pistoler.